MUNICIPIUL CRAIOVA

CONSILIUL LOCAL AL MUNICIPIULUI CRAIOVA
HOTĂRÂREA NR.27
privind prelungirea duratei de valabilitate a Convenţiei de Colaborare încheiată între Consiliul Local al Municipiului Craiova şi Asociaţia Naţională pentru Copii şi Adulţi cu Autism din România - Filiala Craiova
     Consiliul Local al Municipiului Craiova, întrunit în şedinţa ordinară din data de 30.01.2014;

Având în vedere raportul nr.2837/2014 întocmit de Direcţia Administraţie Publică şi Asistenţă Socială prin care se propune prelungirea duratei de valabilitate a Convenţiei de Colaborare încheiată între Consiliul Local al Municipiului Craiova şi Asociaţia Naţională pentru Copii şi Adulţi cu Autism din România - Filiala Craiova, privind îmbunătăţirea serviciilor sociale  acordate copiilor şi tinerilor cu autism din Centrul de Zi ”Dr. Innocenzo Fiore” din Municipiul Craiova şi rapoartele comisiilor de specialitate ale Consiliului Local al Municipiului Craiova nr.20, 21, 22, 23 şi 24/2014;

 În conformitate cu prevederile Legii nr.448/2006, republicată, privind protecţia şi promovarea drepturilor persoanelor cu handicap şi Hotărârii Guvernului nr.1438/2004 referitoare la aprobarea Regulamentelor cadru de organizare şi funcţionare a serviciilor de prevenire a separării copilului de familia sa, precum şi a celor de protecţie specială a copilului lipsit temporar sau definitiv de ocrotirea părinţilor săi;

În temeiul art.36, alin.2, lit. d şi e coroborat cu alin.6, lit.a, pct.2 şi alin.7, lit.a, art.45, alin.2, lit.f, art.61 alin.2 şi art.115, alin.1, lit.b din Legea nr.215/2001, republicată, privind administraţia publică locală;

                                                       HOTĂRĂŞTE:
Art.1. Se aprobă prelungirea duratei de valabilitate a Convenţiei de Colaborare  încheiată între Consiliul Local al Municipiului Craiova şi Asociaţia Naţională pentru Copii şi Adulţi cu Autism din România -Filiala Craiova, având ca obiect îmbunătăţirea serviciilor sociale acordate copiilor şi tinerilor cu autism din Centrul de Zi ”Dr. Innocenzo Fiore” din municipiul Craiova, până la data de 31.12.2014.
Art.2.  Se împuterniceşte Primarul Municipiului Craiova să semneze actul adiţional la Convenţia de Colaborare, prevăzut în anexa care face parte integrantă din prezenta hotărâre.

Art.3. Pe data prezentei hotărâri, se modifică în mod corespunzător Hotărârea Consiliului Local al Municipiului Craiova nr.475/2006.

Art.4. Primarul Municipiului Craiova, prin aparatul de specialitate: Direcţia Administraţie Publică şi Asistenţă Socială, Direcţia Economico - Financiară şi Asociaţia Naţională pentru Copii şi Adulţi cu Autism din România - Filiala Craiova, vor aduce la îndeplinire prevederile prezentei hotărâri.
	PREŞEDINTE DE ŞEDINŢĂ,

                                                           ANEXA LA HOTĂRÂREA NR.27/2014

PREŞEDINTE DE ŞEDINŢĂ,
                                                                               Vasilica GHEORGHIŢĂ

MUNICIPIUL CRAIOVA

PRIMĂRIA MUNICIPIULUI CRAIOVA

Direcţia Administraţie Publică şi Asistenţă Socială

Centrul Social Comunitar, Politici de Asistenţă Socială şi Parteneriate

NR. 7/_________2014
ACT ADITIONAL
LA CONVENTIA DE COLABORARE
privind îmbunătăţirea serviciilor sociale acordate copiilor şi tinerilor cu autism din Centrul de Zi ,, Dr. Innocenzo Fiore” din Municipiul Craiova

Prezentul act aditional se incheie intre:
· CONSILIUL LOCAL CRAIOVA, cu sediul in Craiova, B-dul A.I.Cuza  nr 7, reprezentat prin  Primar- Lia Olguţa Vasilescu

 si

· Asociaţia Naţionala pentru Copii şi Adultii cu Autism din România (A.N.C.A.A.R)- Filiala Craiova organizatie neguvernamentala cu sediul în Craiova, str. Mitropolit Firmilian, nr. 3, judetul Dolj, cod fiscal 15243830, reprezentată prin Preşedinte- dr. Alexiu Carmen,

Articol unic 


Articolul 6 se modifică şi va avea urmatorul conţinut:

        
Convenţia de Colaborare este valabilă pentru perioada 01.01. - 31.12.2014 cu  posibilitatea prelungirii cu acordul părţilor.

Prezentul act adiţional se încheie în 2 (două) exemplare, câte unul pentru fiecare parte.

